I-1/9-23/2016. ikt.sz.

# JEGYZŐKÖNYV

**Készült:** Dévaványa Város Önkormányzat Képviselő-testületének 2016. október 18-án megtartott rendkívüli ülésén a Városháza 17-es sz. helyiségében.

**Jelen vannak:** Valánszki Róbert polgármester

Mile Lajos alpolgármester

Kiss Károly alpolgármester

Nyuzó Marietta képviselő

Földi Imre képviselő

Kanó József képviselő

Tomasovszky Sándor képviselő

Molnár Tünde képviselő

**Távolmaradt:** Németi József képviselő

**Tanácskozási joggal részt vesz:** Czene Boglárka jegyző

**Jegyzőkönyvvezető:** Fülemenné Nagy Katalin ügykezelő

**Meghívottak:** Szarka Andrea aljegyző, Feke László műszaki irodavezető, Szűcs Mariann főkönyvelő, Dr. Kulcsár László ügyvéd.

A polgármester üdvözli a rendkívüli ülésen megjelenteket.

Elmondja, hogy Németi József képviselő a mai ülésen munkahelyi elfoglaltsága miatt nem tud megjelenni.

A Képviselő-testület létszáma: 8 fő.

A polgármester a napirendek ismertetésére tér át:

1. A Dévaványa Kisújszállási út 1227/9 helyrajzi számú terület bérbeadásával kapcsolatos döntéshozatal.

**Előadó:** Feke László műszaki irodavezető

1. Általános iskolai személyszállítással kapcsolatos döntéshozatal.

**Előadó:** Valánszki Róbert polgármester

1. A Tourinform Körös-Sárrét Iroda 2016. évi működési költségeinek támogatásáról döntéshozatal.

**Előadó:** Valánszki Róbert polgármester

1. Bejelentések.

**Zárt ülés:**

1. Az Agricola Dévaványa Kft. használatában lévő önkormányzati tulajdonú földterületek haszonbérleti szerződésének módosításáról döntéshozatal.

**Előadó:** Feke László műszaki irodavezető

1. Otthonteremtés helyi támogatására érkezett kérelmekről döntéshozatal.

**Előadó:** Valánszki Róbert polgármester

1. Sportpálya kivitelezésével kapcsolatos peres eljárás során – a Körös-Berettyói Vízgazdálkodási Társulat – egyezségre vonatkozó döntéshozatal.

**Előadó:** Valánszki Róbert polgármester

1. Ladányi Mihály út 7. szám alatti bérlakás bérlőkijelöléséről döntéshozatal.

**Előadó:** Valánszki Róbert polgármester

A polgármester kérdésként tette fel a testület tagjai felé, hogy indítványozzák-e egyéb napirendi pont megtárgyalását?

Megállapítja, hogy a képviselők nem indítványoznak egyéb napirendi pontot.

A polgármester szavazásra kéri a képviselőket.

Aki egyetért a napirendek tárgyalásának sorrendjével kéri, az kézfelnyújtással jelezze.

A szavazást követően megállapítja, hogy a testület egyhangúlag, 8 igen szavazattal, ellenszavazat és tartózkodás nélkül az alábbi határozatot hozza:

**Határozat:**

**281/2016.(X.18.) Dv. Kt. hat.**

Dévaványa Város Önkormányzat Képviselő-testülete a 2016. október 18-án tartandó rendkívüli ülés napirendjét az alábbiak szerint fogadja el:

1. A Dévaványa Kisújszállási út 1227/9 helyrajzi számú terület bérbeadásával kapcsolatos döntéshozatal.

**Előadó:** Feke László műszaki irodavezető

1. Általános iskolai személyszállítással kapcsolatos döntéshozatal.

**Előadó:** Valánszki Róbert polgármester

1. A Tourinform Körös-Sárrét Iroda 2016. évi működési költségeinek támogatásáról döntéshozatal.

**Előadó:** Valánszki Róbert polgármester

1. Bejelentések.

**Zárt ülés:**

1. Az Agricola Dévaványa Kft. használatában lévő önkormányzati tulajdonú földterületek haszonbérleti szerződésének módosításáról döntéshozatal.

**Előadó:** Feke László műszaki irodavezető

1. Otthonteremtés helyi támogatására érkezett kérelmekről döntéshozatal.

**Előadó:** Valánszki Róbert polgármester

1. Sportpálya kivitelezésével kapcsolatos peres eljárás során – a Körös-Berettyói Vízgazdálkodási Társulat – egyezségre vonatkozó döntéshozatal.

**Előadó:** Valánszki Róbert polgármester

1. Ladányi Mihály út 7. szám alatti bérlakás bérlőkijelöléséről döntéshozatal.

**Előadó:** Valánszki Róbert polgármester

**1. Napirendi pont**

**Valánszki Róbert** polgármester – rátér az első napirendi pont megtárgyalására.

A polgármester a 2016. szeptember 8-án tartott rendkívüli Képviselő-testületi ülésen is elmondta, hogy Fülemen Róza a Dunst & Rose Kft. képviseletében azzal kereste meg az önkormányzatot, hogy az általa képviselt cég a termékei előállításához keres építési területet. A területen a termékeikhez kapcsolódó feldolgozó üzemet szeretnének pályázati forrásból megvalósítani.

A tárgyalások során a beruházó személyében változás következett be, így a bérleti szerződést a Humanitas Socialis Kft. (1149 Budapest, Angol u. 34.) céggel szükséges megkötni.

A Kft. által megbízott tervező felvette az önkormányzattal a kapcsolatot a beruházás építési tervének elkészítése érdekében. Az építési engedélykérelem benyújtásakor viszont szükséges lesz az építéssel érintett ingatlan tulajdonosának – azaz az önkormányzatnak – a hozzájárulása az engedélykérelem benyújtására.

A beruházás megvalósításához a felajánlott ingatlanokat – Dévaványa, Kisújszállási út 1227/8 és 1227/9 hrsz. – össze kellene vonni. A földhivatali átvezetéshez azonban szükséges a Képviselő-testület hozzájárulása az összevonásról.

A polgármester elmondja, hogy az összevonáshoz szükséges terveket a vállalkozó tervezője készíti, Feke László műszaki irodavezetőtől pedig megkapta az ezzel kapcsolatos terveket, az építési engedélyezési terv is folyamatban van.

Az összevonás utáni területről már készült dokumentáció, de ahhoz, hogy húsfeldolgozó üzem létesüljön, egy nyertes pályázat is elengedhetetlen.

Szükséges a Képviselő-testület hozzájárulása ahhoz, hogy a Humanitas Socialis Kft. építési engedélyt nyújtson be az illetékes építésügyi hatóságnál.

Megkérdezi Feke László műszaki irodavezetőt, hogy van-e kiegészítése az előterjesztés kapcsán?

**Feke László** műszaki irodavezető – elmondja, hogy a mai napon beszélt a tervezővel, aki tájékoztatta, hogy a holnapi nap folyamán keresi fel egyeztetés céljából az építésügyi hatóságot, illetve Békéscsabán a Nemzeti Élelmiszerlánc-biztonsági Hivatalt. Az engedélyek megszerzése után szükséges a nyertes pályázat is a megvalósulásához.

**Valánszki Róbert** polgármester – megköszöni az irodavezetőnek az elmondottakat. Bíznak abban, hogy a benyújtott pályázat pozitív elbírálásban fog részesülni.

A polgármester megadja a szót Földi Imre bizottsági elnök részére, hogy ismertesse javaslatukat.

**Földi Imre** a Gazdasági és Ügyrendi Bizottság elnöke, képviselő – elmondja, hogy a bizottság ülésén az előterjesztést megtárgyalta. Javaslatuk, hogy a testület az első határozati javaslatot fogadja el, amely a 259/2016.(IX.8.) Dv. Kt. számú határozat módosítására vonatkozik.

**Valánszki Róbert** polgármester – megköszöni Földi Imrének az elmondottakat.

Megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért a határozati javaslatban foglaltakkal, – amelyet felolvas a jelenlévők számára – kéri, az kézfelnyújtással jelezze.

Szavazást követően megállapítja, hogy a testület egyhangúlag, 8 igen szavazattal, ellenszavazat és tartózkodás nélkül a következő határozatot hozza:

**Határozat:**

**282/2016.(X.18.) Dv. Kt. hat.**

Dévaványa Város Önkormányzat Képviselő-testülete a 259/2016.(IX.8.) Dv. Kt. számú határozatát az alábbiak szerint módosítja:

Dévaványa Város Önkormányzat Képviselő-testülete előzetes hozzájárulását adja a Humanitas Socialis Kft-nek (1149 Budapest, Angol u. 34.) ahhoz, hogy a Dévaványa, belterület 1227/8 és 1227/9 helyrajzi szám alatt legfeljebb 15 évre 1,- Ft/m2/hó+Áfa áron területet biztosít az alábbi feltételekkel:

* amennyiben nyer a pályázata, - amely élelmiszeripari termék előállítását támogatná -, akkor a Kft. az ingatlant, mint elővásárlási joggal rendelkező jogi személy, az ingatlanértékbecslő által megállapított összegért megvásárolhatja úgy, hogy az általa megfizetett bérleti díj beszámításra kerül az ingatlan vételárába, továbbá
* a Kft. vállalja, hogy a bérleti szerződés megkötésével egyidőben megállapodást köt Dévaványa Város Önkormányzatával arra vonatkozóan, hogy pályázati nyertesség esetén az ingatlan adásvételétől számított 4 éven belül az ingatlant beépíti és az ingatlanon felépülő üzemben 20 fő helyi, vagy térségi munkaerő egyidőben történő folyamatos foglalkoztatását biztosítja.

Amennyiben a Kft. a fent leírt feltételeket nem fogadja el, úgy a Képviselő-testület nem kíván részére területet biztosítani.

Amennyiben elfogadja, úgy a Képviselő-testület megbízza a polgármestert a bérleti szerződés és megállapodás elkészítésével és aláírásával.

**Felelősök: Valánszki Róbert polgármester**

**Czene Boglárka jegyző**

**Határidő: folyamatos**

**Valánszki Róbert** polgármester – megadja a szót Földi Imre bizottsági elnök részére, hogy ismertesse javaslatukat.

**Földi Imre** a Gazdasági és Ügyrendi Bizottság elnöke, képviselő – egyetértenek azzal, hogy az önkormányzat tulajdonában lévő Dévaványa, belterület Kisújszállási út 1227/8 és 1227/9 helyrajzi számú területek összevonásra kerüljenek.

**Valánszki Róbert** polgármester – megköszöni Földi Imrének az elmondottakat.

Megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért a bizottsági javaslattal, mely szerint az önkormányzat tulajdonában lévő Dévaványa, belterület Kisújszállási út 1227/8 és 1227/9 helyrajzi számú területek összevonásra kerüljenek kéri, az kézfelnyújtással jelezze.

Szavazást követően megállapítja, hogy a testület egyhangúlag, 8 igen szavazattal, ellenszavazat és tartózkodás nélkül a következő határozatot hozza:

**Határozat:**

**283/2016.(X.18.) Dv. Kt. hat.**

Dévaványa Város Önkormányzat Képviselő-testülete úgy dönt, hogy a tulajdonában lévő Dévaványa, belterület Kisújszállási út 1227/8 és 1227/9 helyrajzi számú területek összevonásra kerüljenek.

A Képviselő-testület megbízza a polgármestert az összevonással kapcsolatos dokumentumok aláírásával és a műszaki irodát a földhivatali ügyintézés lebonyolításával.

**Felelősök: Valánszki Róbert polgármester**

**Feke László műszaki irodavezető**

**Határidő: folyamatos**

**Valánszki Róbert** polgármester – megadja a szót Földi Imre bizottsági elnök részére, hogy ismertesse javaslatukat.

**Földi Imre** a Gazdasági és Ügyrendi Bizottság elnöke, képviselő – a bizottság javasolja, hogy járuljanak hozzá ahhoz, hogy a Dévaványa Város Önkormányzat tulajdonát képező Dévaványa, belterület 1227/9 helyrajzi szám alatti ingatlanon megvalósítandó húsérlelő üzem építése során a Humanitas Socialis Kft. építési engedélyt nyújtson be az illetékes építésügyi hatóságnál.

**Valánszki Róbert** polgármester – megköszöni Földi Imrének az elmondottakat.

Megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért a bizottsági javaslattal, mely szerint járuljanak hozzá ahhoz, hogy a Dévaványa Város Önkormányzat tulajdonát képező Dévaványa, belterület 1227/9 helyrajzi szám alatti ingatlanon megvalósítandó húsérlelő üzem építése során a Humanitas Socialis Kft. építési engedélyt nyújtson be az illetékes építésügyi hatóságnál kéri, az kézfelnyújtással jelezze.

Szavazást követően megállapítja, hogy a testület egyhangúlag, 8 igen szavazattal, ellenszavazat és tartózkodás nélkül a következő határozatot hozza:

**Határozat:**

**284/2016.(X.18.) Dv. Kt. hat.**

Dévaványa Város Önkormányzat Képviselő-testülete a hozzájárulását adja ahhoz, hogy a Dévaványa Város Önkormányzat tulajdonát képező Dévaványa, belterület 1227/9 helyrajzi szám alatti ingatlanon megvalósítandó húsérlelő üzem építése során a Humanitas Socialis Kft. (1149 Budapest, Angol u. 34.) építési engedélyt nyújtson be az illetékes építésügyi hatóságnál.

A Képviselő-testület meghatalmazza a polgármestert, hogy az építési engedélykérelemhez szükséges tulajdonosi hozzájárulást aláírja, valamint az építési engedély kapcsán szükséges további jognyilatkozatokat tegyen.

**Felelős: Valánszki Róbert polgármester**

**Határidő: folyamatos**

**2. Napirendi pont**

**Valánszki Róbert** polgármester – rátér a második napirendi pont megtárgyalására.

A polgármester elmondja, hogy a műszaki iroda feladatul kapta az általános iskola azon első évfolyamos diákjainak autóbuszos szállítási lehetőségének megvizsgálását, akik az oktatás jelenlegi helyétől (Körösladány úti Általános Iskola) az átlagostól jelentősen eltérő, távolabbi lakhelyről járnak be az iskolába. (Bogya-telepi városrész)

Jogszabályi háttér összefoglalása:

**- A menetrend szerinti** autóbusz közlekedés koncesszió köteles, amelynek értelmében ilyen tevékenységre elsődlegesen az állami tulajdonú, vagy a helyi közlekedésben önkormányzati tulajdonú, vagy részesedéssel működő vállalkozások jogosultak. E körön kívül a tevékenység végzése koncessziós pályázathoz és koncessziós szerződéshez kötött. A koncessziós szabályok 2017. január 1-től fognak jelentősen változni.

**- Nem menetrend szerinti** autóbusz-közlekedés bejelentés alapján végezhető.

Az Általános Iskolától kapott tanulói névsorból kitűnik, hogy a jelenlegi, 2016/2017. tanévben összesen 6 fő első osztályos tanuló van, akik ezen városrészből járnak iskolába:

- Viharsarok utca 2 fő

- Thököly utca 2 fő

- Barcéi utca 1 fő

- Alkotmány utca 1 fő

A 6 fős létszámból következik, hogy autóbuszos közlekedtetés, illetve autóbuszos személyszállítás semmilyen formában nem indokolt, hiszen ugyanezt a személyszállítási feladatot esetlegesen a már meglévő, önkormányzati tulajdonú, de az iskola (DÁMK) használatában lévő 7 személyes Dacia Logan személygépkocsi is el tudja látni. Többletköltség elsődlegesen csak az üzemanyag vonatkozásában merül fel (napi ~2 x 5 km, éves üzemanyag költség ~90.000,- Ft), hiszen az iskola (DÁMK) foglalkoztat olyan személyeket (pl.: jogosítvánnyal rendelkező karbantartókat), akik a gépjárművet vezethetik. Amennyiben az autónak más, eseti elfoglaltsága, vagy igénybevétele van, az esetben az önkormányzat a meglévő Mitsubishi személygépkocsijával alkalmanként be tudna segíteni.

A napi kétszeri járat iskolakezdésre és az oktatás végére vonatkozik, azonban a továbbiakban tisztázást igényel, hogy vannak-e délután szakkörök, illetve van-e egész napos elfoglaltság, ki menzás, ki napközis, stb., így eltérő időpontban végeznek.

További bizonytalanságot okozhat, hogy 2017. január 1-től átveszi az állam (KLIK) az iskola teljes fenntartását/működtetését, egyelőre nem tudják ez milyen változásokat fog okozni a személyi állományt tekintve (pl.: átveszik-e a karbantartókat, takarítókat, stb.).

Megjegyzendő, hogy a jelenleg üzemben lévő önkormányzati, 15+1 fős kisbusz erre a személyszállítási feladatra a rendszeresség miatt nem alkalmazható, hiszen példának említve az elmúlt, szeptemberi hónapban 21 nap volt igénybevétele az autóbusznak. (sportkör, labdarúgók, iskolai sport, civil szervezetek, tüdőszűrés, stb.) Ráadásul a gépkocsivezető minden hétfő reggel szakorvost szállít Gyomaendrődről, illetve amikor szabad, minden kedden és csütörtökön délelőtt vért szállít Szeghalomra. Ezen feladatok végett már más rendszeres tevékenységgel nem terhelhető.

A polgármester elmondja még, hogy a jogszabály alapján kötelesek átvenni a megfelelő végzettségű személyi állományt is, de erre nem lát biztosítékot, hiszen fennáll a lehetősége annak, hogy csak a szolgáltatást veszik meg, tehát a dolgozók maradnak az Önkormányzat foglalkoztatási körében.

Beszélt Teleki Szávai Krisztinával a KLIK Gyulai Tankerületének vezetőjével a lehetséges változásokról. Nem zárkóznak el egyik opciótól sem, még október hónapban Dévaványára érkeznek és egyeztetnek ez ügy kapcsán.

Véleménye szerint van létjogosultsága az igénynek, a probléma a kivitelezéssel lehet.

A polgármester megadja a szót Mile Lajos alpolgármester részére.

**Mile Lajos** alpolgármester – elmondja, az iskolának nincs autója, csak az Önkormányzatnak, amelyhez az iskolának nincs köze, mindössze kölcsönkérheti azt. Ha a KLIK mindent átvesz, nem lehet tudni még, hogy mi az, amit az iskola vagy az Önkormányzat tulajdonában hagynak.

Fontos kitérni arra, hogy 6 gyermekről van szó, mindegyik gyermeknek ülésmagasító szükséges, másképp KRESZ ellenes és balesetveszélyes a szállításuk is.

**Feke László** műszaki irodavezető – hozzáteszi, a KRESZ azt írja, hogy annyi ülésmagasítót lehet használni, amennyi biztonságosan behelyezhető az autóba.

**Mile Lajos** alpolgármester – az iskolába való szállítást még megoldhatónak is látja, azonban problémát okozhat, hogy a gyermekek nem egyszerre végeznek, mivel lehet közöttük napközis, vagy éppen iskola utáni foglalkozásra járó is.

**Kiss Károly** alpolgármester – úgy gondolja, 6 fő nem okozhat túl nagy gondot ezen a téren sem, a szülőkkel össze lehet egyeztetni a tanítás utáni programokat is.

Jogosnak látja a felmerült igényt a szülők részéről, mert valóban nagy a távolság a Bogya-telepi városrész és a központi általános iskolák között, így ezt meg kell oldani. A KRESZ-re való hivatkozással sem ért egyet, hiszen minden szabály betartása mellett is történhet baleset. Kéri, hogy találjanak megoldást a problémára.

**Mile Lajos** alpolgármester – a város térképén megnézte és megmérte, az említett városrész ugyanolyan távolságra van a Körösladányi úti általános iskolától, mint a város másik végében lévő Szérűskert utca és körzete, onnan mégsem merült fel ilyen jellegű igény. Ha ez egyik városrészről szállítanak tanulókat, akkor a másikról is kellene. Nem kellene különbséget tenni a település különböző részein lakó tanulók között.

**Kiss Károly** alpolgármester – a Szérűskert utca körzetében lévő lakosok részéről ugyan nem merült fel igény, de nem is egyeztek bele abba, hogy a Vastelepi iskolába járjon a gyermekük, ami sokkal messzebb van a Körösladányi úti iskolától.

**Valánszki Róbert** polgármester – javasolja, hogy a napirendet zárják le, a vitának helye nincs.

A polgármester megadja a szót Földi Imre bizottsági elnök részére, hogy ismertesse javaslatukat.

**Földi Imre** a Gazdasági és Ügyrendi Bizottság elnöke, képviselő – elmondja, hogy a bizottság ülésén az előterjesztést megtárgyalta. Javaslatuk, hogy a Képviselő-testület támogassa az általános iskola első évfolyamos tanulói közül azon diákok iskolába szállítását, akik a Bogya-telepi városrészről járnak iskolába, és a szállítás többletköltségét (Dacia Logan személygépkocsi többlet üzemanyag költsége) az önkormányzat költségvetésében biztosítsák.

**Valánszki Róbert** polgármester – megköszöni Földi Imrének az elmondottakat.

Megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért a bizottsági javaslattal, mely szerint az előterjesztésben szereplő „A” határozati javaslatot fogadják el – amelyet felolvas a jelenlévők számára – kéri, az kézfelnyújtással jelezze.

Szavazást követően megállapítja, hogy a testület 6 igen szavazattal, 2 tartózkodással és ellenszavazat nélkül a következő határozatot hozza:

**Határozat:**

**285/2016.(X.18.) Dv. Kt. hat.**

Dévaványa Város Önkormányzat Képviselő-testülete úgy dönt, hogy az önkormányzat támogatja az általános iskola első évfolyamos tanulói közül azon diákok iskolába szállítását, akik a Bogya-telepi városrészről járnak iskolába, és a szállítás többletköltségét (Dacia Logan személygépkocsi többlet üzemanyag költsége) költségvetésében biztosítja.

A Képviselő-testület megbízza a polgármestert, hogy a határozatban foglaltak szerint járjon el.

**Felelős: Valánszki Róbert polgármester**

**Határidő: értelem szerint**

**Valánszki Róbert** polgármester – megadja a szót Kanó József részére.

**Kanó József** a Szociális és Egészségügyi Bizottság elnöke, képviselő – véleménye szerint ezzel a téma nincs lezárva, mivel olyan dolgot vállal magára az Önkormányzat, amelyhez egyébként nincs köze, a szülőknek kellene ezt megoldaniuk, nem lehetne különbséget tenni a gyermekek között.

**Valánszki Róbert** polgármester – úgy gondolja, hogy ezt követően más városrészen lakóktól is érkezni fognak ilyen jellegű kérelmek.

**3. Napirendi pont**

**Valánszki Róbert** polgármester – rátér a harmadik napirendi pont megtárgyalására.

Elmondja, hogy Füzesgyarmat Város Önkormányzata képviseletében Bere Károly polgármester az alábbi támogatási kérelemmel fordult Dévaványa Város Önkormányzatához:

„Tisztelt Polgármester Úrhölgy!

Tekintettel arra, hogy korábban folyamatos egyeztetések zajlottak a tárggyal kapcsolatosan, a már kialakult álláspontok ismeretében szeretnénk kérni, hogy a helyi képviselő testülettel tárgyalják meg, hogy hozzá tudnak-e járulni a Tourinform Körös-Sárrét Iroda 2016 évi fenntartási költségeihez. Az eredeti elképzelések alapján (Szeghalom Kistérség Többcélú Társulás) az Iroda fenntartási költségeinek 50 %-át Füzesgyarmat, míg 50 %-át az együttműködésben részt vállaló települések hajlandóak biztosítani.

A döntés elősegítése céljából az alábbi mellékleteket csatoljuk a kérelemhez:

1 sz. melléklet: Támogatási hozzájárulás felosztása és az iroda 2016 évi költségvetési terve;

2 sz. melléklet: a Tourinform Iroda 2015. évi Beszámolója

3 sz. melléklet: a Tourinform Iroda 2016. évi Marketingterve;

Rövid indoklás:

2013. áprilisától az Iroda Füzesgyarmat Város tulajdonában lévő régi óvodaépületben kialakított helyiségében üzemel.

Az ügyfélforgalom mellett (front office tevékenység) jelentős háttér tevékenységet végez (back office tevékenység), melynek részét a következők képezik:

* pályázatírás és lebonyolítás,
* turisztikai termékfejlesztés,
* partnerség építés,
* a Körös-Sárréti Hírlevél szerkesztése és terjesztése,
* kiállításokon, rendezvényeken való megjelenés,
* térségi rendezvény adatbázis és on-line naptár működtetése,
* on-line rendezvény naptárak készítése és terjesztése,
* térségi turisztikai facebook oldal és honlap működtetése, a
* Körös-Sárrét Turizmusáért Egyesület munkaszervezete, kiadványszerkesztés, adatbázis építés, turisztikai termékfejlesztés.

2015-2016-ban kiemelt jelentőséggel bír az új térségi turisztikai termékünk, a Kastély és Templomtúra pecsétgyűjtő akciónk. Ehhez elkészíttettünk 8.000 db kiadványt, melynek egy részét már eljuttattuk a projektben részt vevő 28 helyszínre. Ezekre a helyszínekre eljuttattunk továbbá matricákat, pecséteket és a játék szabályait tartalmazó plakátjainkat is.

A kistérségben lassan ugyan, de bővül a hosszabb tartózkodást és jelentősebb idegenforgalmi bevételt eredményező objektumok és programok száma. Fontos tudatosítani, hogy az erőforrások hiánya miatt jelentősebb eredményt csak összefogással tudunk elérni!

A célszerű, s megalapozott fejlesztések, a helyi adottságokra épülő szolgáltatási és általános infrastruktúra kialakítása, tervszerűen végzett marketingmunkával a turizmus és ezzel a térség fejlődésének szolgálatába állíthatóak.

Stratégiai célunk: egy speciális idegenforgalmi arculatú, a gyógy-termál, vízi-turizmus és az érintetlen természeti adottságokon alapuló turisztikai ágak lehetőségeinek kihasználására épülő, változatos igényeket kielégítő idegenforgalmi térség kialakítása Észak-Békésben.

Célunk, hogy a polgármesterek jelöljenek ki helyben egy olyan pontot, ahol a turisztikai információk a településre érkező turisták számára elérhetőek legyenek.

A szakmai működés azonos elvek szerint valósul meg, az információk oda-vissza áramlása magasabb színvonalon történne, mely a térségről kialakítandó pozitív kép alapvető eleme.

Az információs pont személyi és tárgyi feltételeit a működtető település biztosítja. A partnerek összefogásának eredményeként közös pályázatokkal jelentős forrásokat tudnak bevonni az egységes megjelenés céljából (pl. touch info, további polcok, kiadványok, kerékpárok, reklám, rendezvények…)

Az egyes pontok szakmai működését a Tourinform Körös-Sárrét Iroda irányítja.

A Tourinform Körös-Sárrét Iroda az alábbi lehetőségeket és előnyöket nyújthatja – a Körös-Sárrét települései részére:

* A település azonnal értesülhet az Országos marketing tevékenységekről, új irányokról;
* Bekerülhetnek a helyi szolgáltatók a Dél-alföldi Regionális Igazgatóság illetve a Megyei Tourinform Iroda által kezdeményezett akciókba (kedvezményes, vagy ingyenes hirdetések), kiadványokba, honlapokra. (Pl. új turisztikai attrakció kialakítása, programcsomagok, kiállításokon való megjelenések, rendezvények);
* Térségi érdekérvényesítés; (Kihagyhatatlan desztinációként figyeljenek ránk a marketingakciók során);
* Versenyképes, közös programcsomagok kialakítása és piacra vitele, pl: Kastélypark Fürdő- Vésztő-Mágor; Vidra Tanya (kajaktúra) Hotel Garába érkező csoportok számára, mely a vendégszám növekedését eredményezik;
* Direktmarketing kampány a célcsoportok elérésére;
* Felkészülés és projekt előkészítés az új EU-s források fogadására;
* TDM regisztráció, felkészülés a megnyíló TDM-eket támogató források megszerzésére;
* Professzionális WEBES felületek létrehozása és azok folyamatos aktualizálása (a foglalások 50%-a weben történik);
* Folyamatos információ áramlás biztosítása (térségi szolgáltatókról) „kapun kívülre” (facebook, sarretlife.hu; hír6.hu, fuzesgyarmat.hu, itthon.husarretitura.hu);
* A Körös-Sárrét turisztikai szakmai műhelye – a Tourinform Iroda, ahol ingyenes web – és egyéb információszolgáltatást kap a látogató; Kutatási, mérési helyszín;
* A helyi Értéktár Bizottságok munkájának segítése a meglévő és naprakész értéktár által;
* Helyi szolgáltatók szakmai segítése;
* A térségen belüli kommunikáció erősítése;
* Jegyértékesítés a belföldi rendezvényekre;
* Az iroda működése közvetett módon hozzájárul a turisták számának és az IFA növekedéséhez,
* Új turisztikai termékek bevezetése (kerékpárkölcsönzés, on-line szállás és programfoglalás, csoportkísérés 1 napos városlátogatások esetében stb);
* Térségi szereplők forráskoordinációja turisztikai feladatok céljából (pl LEADER Egyesület pályázatai, kiadványkészítés, KSTE kulturális közfoglalkoztatott, eszközbeszerzés, stb.)
* Egy olyan iroda, mely lehetőséget ad a térség diákjai számára arra, hogy a szakmai gyakorlatukat helyben teljesíthessék.„

A polgármester elmondja még, hogy az Iroda működési költségeihez eddig is minden évben hozzájárultak 338.000,- Ft-tal, véleménye szerint most sem legyen ez másképp.

Elmondja még, hogy Czeglédi Tünde a Strandfürdő szakmai koordinátora is megerősítette abban, hogy továbbra is támogassák az Irodát, hiszen Dévaványának is fontos annak működése turisztikai szempontokból.

A polgármester megadja a szót Földi Imre bizottsági elnök részére, hogy ismertesse javaslatukat.

**Földi Imre** a Gazdasági és Ügyrendi Bizottság elnöke, képviselő – elmondja, hogy a bizottság ülésén az előterjesztést megtárgyalta. Javaslatuk, hogy a Tourinform Körös-Sárrét Iroda 2016. évi működési költségeihez 338.000,- Ft összegű hozzájárulást biztosítsanak az önkormányzat 2016. évi költségvetésének tartalék sora terhére.

**Valánszki Róbert** polgármester – megköszöni Földi Imrének az elmondottakat.

Megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért a bizottsági javaslattal, mely szerint a Tourinform Körös-Sárrét Iroda 2016. évi működési költségeihez 338.000,- Ft összegű hozzájárulást biztosítsanak az önkormányzat 2016. évi költségvetésének tartalék sora terhére kéri, az kézfelnyújtással jelezze.

Szavazást követően megállapítja, hogy a testület egyhangúlag, 8 igen szavazattal, ellenszavazat és tartózkodás nélkül a következő határozatot hozza:

**Határozat:**

**286/2016.(X.18.) Dv. Kt. hat.**

Dévaványa Város Önkormányzat Képviselő-testülete úgy dönt, hogy a Tourinform Körös-Sárrét Iroda 2016. évi működési költségeihez 338.000,- Ft összegű hozzájárulást biztosít az önkormányzat 2016. évi költségvetésének tartalék sora terhére.

A Képviselő-testület felhatalmazza a Polgármestert, a támogatói szerződés aláírására.

**Felelős: Valánszki Róbert polgármester**

**Határidő: azonnal**

**4. Napirendi pont**

**Valánszki Róbert** polgármester – rátér a következő napirendi pont megtárgyalására.

A polgármester elmondja, hogy a 2016. évi költségvetés készítése során felvetődött, hogy a Képviselő-testület a dolgozók munkáját valamilyen formában, ha szerényen is, de anyagilag is elismerje. A 2016. június 1-i képviselő-testületi ülésen döntés született az I. félévre vonatkozó jutalom kifizetéséről. Jelen előterjesztésben a II. félévi jutalom kifizetésére tesz javaslatot.

Az alapelv az, hogy a jutalom alapja egy főre bruttó 61.000,- Ft (néhol differenciálva, az új dolgozók esetében időarányosan, valamint a részmunkaidőt is figyelembe véve), ezt terheli a munkaadót terhelő 27 %-os szociális hozzájárulási adó 16.470,- Ft.

Köztisztviselői körben Dévaványa székhelyönkormányzat esetében a II. félévre vonatkozóan 1.615.168,- Ft személyi juttatásra és 436.095,- Ft szociális hozzájárulási adóra kell előirányzatot biztosítani, ez összesen 2.051.263,- Ft.

Az önkormányzat gazdálkodási körében lévő közalkalmazotti és munkatörvénykönyves létszám vonatkozásában 2.034.781,- Ft előirányzat szükséges a személyi juttatásra és 549.393,- Ft a járulékra, összesen 2.584.174,- Ft.

Fél éves szinten önkormányzatra összesítve (Ecsegfalva kivételével) 4.635.437,- Ftpótelőirányzat szükséges.

A polgármester megadja a szót Földi Imre bizottsági elnök részére.

**Földi Imre** a Gazdasági és Ügyrendi Bizottság elnöke, képviselő – elmondja, hogy a bizottság ülésén az előterjesztést megtárgyalta. Javaslatuk, hogy a jutalmak kifizetéséhez az Önkormányzat 2016. évi költségvetésének tartalék előirányzata terhére 4.635.437,- Ft-ot biztosítsanak.

**Valánszki Róbert** polgármester – megköszöni Földi Imrének az elmondottakat.

Megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért a határozati javaslatban foglaltakkal – amelyet felolvas a jelenlévők számára – kéri, az kézfelnyújtással jelezze.

Szavazást követően megállapítja, hogy a testület egyhangúlag, 8 igen szavazattal, ellenszavazat és tartózkodás nélkül a következő határozatot hozza:

**Határozat:**

**287/2016.(X.18.) Dv. Kt. hat.**

Dévaványa Város Önkormányzat Képviselő-testülete úgy dönt, hogy a Dévaványai Közös Önkormányzati Hivatal részére finanszírozás címén a köztisztviselők jutalmának kifizetéséhez 2.051.263,- Ft összegű pótelőirányzatot biztosít az önkormányzat 2016. évi költségvetés tartalék előirányzata terhére.

Úgy dönt továbbá, hogy az önkormányzat gazdálkodási körében alkalmazott közalkalmazottak és a munkatörvénykönyv hatály alá tartozók jutalmazására 2.584.174,- Ft-ot biztosít az önkormányzat 2016. évi költségvetés tartalék előirányzata terhére.

Az önkormányzat 2016. évi költségvetés tartalék előirányzata fenti döntés alapján mindösszesen csökken 4.635.437,- Ft-tal.

A Képviselő-testület megbízza a jegyzőt, hogy a 2016. évi költségvetést módosítsa a pótelőirányzat összegével.

**Felelősök: Czene Boglárka jegyző**

**Faragóné Barz Krisztina gazdálkodási irodavezető**

**Határidő: azonnal**

**Valánszki Róbert** polgármester – megadja a szót Mile Lajos alpolgármester részére.

**Mile Lajos** alpolgármester – elmondja, hogy a polgármestert az elmúlt időszakban végzett munkája értékelése alapján 122.000,- Ft összegű jutalomban javasolja részesíteni. A jutalom összegének kifizetése a munkáltatót terhelő járulékokkal, amely 32.940,- Ft, összesen 154.940,- Ft, amely az önkormányzat 2016. évi költségvetésének tartalék előirányzata terhére történik.

Az alpolgármester megadja a szót Földi Imre bizottsági elnök részére.

**Földi Imre** a Gazdasági és Ügyrendi Bizottság elnöke, képviselő – elmondja, hogy a bizottság ülésén az előterjesztést megtárgyalta. A határozati javaslatban foglaltakkal egyetértenek, amelyet elfogadásra javasolnak a testület felé.

**Mile Lajos** alpolgármester – megköszöni a bizottság elnökének a javaslat ismertetését. Szavazásra kéri a Képviselő-testület tagjait.

Aki egyetért a határozati javaslatban foglaltakkal, - amelyet felolvas a jelenlévők számára - kéri, az kézfelnyújtással jelezze.

Szavazást követően megállapítja, hogy a testület 7 igen szavazattal, 1 tartózkodással és ellenszavazat nélkül a következő határozatot hozza:

**Határozat:**

**288/2016.(X.18.) Dv. Kt. hat.**

Dévaványa Város Önkormányzat Képviselő-testülete úgy dönt, hogy Valánszki Róbert Polgármestert az elmúlt időszakban végzett munkája értékelése alapján 122.000,- Ft összegű jutalomban részesíti. A jutalom összegének kifizetése a munkáltatót terhelő járulékokkal, amely 32.940,- Ft, összesen 154.940,- Ft a 2016. évi költségvetés tartalék előirányzat terhére történik.

A Képviselő-testület megbízza a jegyzőt, hogy a 2016. évi költségvetést módosítsa a pótelőirányzat összegével.

**Felelősök: Czene Boglárka jegyző**

**Faragóné Barz Krisztina gazdálkodási irodavezető**

**Határidő: azonnal**

**Valánszki Róbert** polgármester – a zárt ülés megkezdése előtt elmondja, hogy folyamatban van a Kossuth utcai járdaépítés, melynek kapcsán a kivitelező elmondta, hogy 120-150 m2 plusz járdát tudnának még építeni, ez kb. 100 métert jelent, ha 120 cm széles járdával számolnak. Javaslatot kér arra vonatkozóan, hogy hol valósuljon meg kb. 100 méter járda.

**Kiss Károly** alpolgármester – elmondja, hogy a Rákóczi, a Sirály és a Madách utcákban is rossz állapotban van a járda.

**Feke László** műszaki irodavezető – véleménye szerint a főbb útvonalakat kellene figyelembe venni, például a Deák Ferenc utca Kossuth utcai kereszteződéstől való szakaszt.

**Földi Imre** a Gazdasági és Ügyrendi Bizottság elnöke, képviselő – véleménye, hogy a Deák Ferenc utcán lévő Autómosó és Vasútállomás közötti járdaszakaszt kellene megépíteni.

**Valánszki Róbert** polgármester – szó volt arról korábbi ülésen, hogy a Vörösmarty úton fekvőrendőr létesítése lenne szükséges annak érdekében, hogy az általános iskola előtt lassítsák valamelyest a forgalmat. A D-Profil Kft-től tájékoztató jelleggel ajánlatot kértek, amelyet meg is küldött.

A szabályszerű, 6 méter hosszú fekvőrendőr 1.146.000,- Ft-ba, míg az 1 méter hosszú 639.00,- Ft-ba kerülne Áfával együtt.

**Feke László** műszaki irodavezető – az első ajánlat az, ami jogszabályilag is megfelelő, hiszen a fekvőrendőrnek olyan hosszúnak kell lennie, hogy a személygépkocsi mindkét tengelye elférjen rajta.

**Kiss Károly** alpolgármester – elmondja, hogy a Vörösmarty úton, az általános iskolával szemben lévő ingatlant célszerű lenne megvásárolni, ahol gépjárművek számára parkolót lehetne kialakítani.

**Valánszki Róbert** polgármester – elmondja, hogy a tulajdonossal tárgyaltak e tekintetben, aki 20 évig bérleti díjat kérne az ingatlanért, majd annak leteltével megvásárolható lenne, az akkori értékén. Tehát az elmondottak miatt ez nem kivitelezhető.

Kérdése ismét, hogy hol kerüljön megépítésre, felújításra járda a plusz anyagból? A Földi Imre által javasolt Autómosó és Vasútállomás közötti szakasz 165 méter hosszú.

**Feke László** műszaki irodavezető – elmondja, hogy véleménye szerint ez a szakasz belefér a 120-150 m2 terület nagyságba.

**Valánszki Róbert** polgármester – a műszaki irodavezető tolmácsolni fogja a kivitelező felé, hogy a Deák Ferenc utca fent említett szakaszán építsenek járdát.

**Feke László** műszaki irodavezető – a fekvőrendőrre visszatérve elmondja, hogy a Vörösmarty úton gyorsan hajtanak az autósok, ott mindenképp szükséges a forgalom lassítása, hiszen baleset is történt már. Véleménye szerint az általános iskola épületének két oldalán lévő kapuk előtti szakaszokra javasolná a forgalomlassítás megvalósítását.

**Kiss Károly** alpolgármester – véleménye szerint elegendő az 1 méteres fekvőrendőr elkészítése.

**Valánszki Róbert** polgármester – véleménye szerint is elegendő és mindenképp indokolt a megvalósítása. Ha a Kossuth utcai kerékpárút megvalósítására beadott pályázat nem lesz nyertes, akkor az óvodához is szükségesnek látja a fekvőrendőrt.

Az Árpád utcán járdasziget létesítésén is el kell gondolkodniuk, az emeletes háznál lévő gyalogátkelőtől a CBA üzletig, indokolt lenne a járdaépítés, hiszen több üzlet is található azon az oldalon.

**Feke László** műszaki irodavezető – korábban is igényként merült fel, hogy a CBA üzlethez gyalogátkelőhely vezessen, azt azonban nem lehet úgy létesíteni, hogy az nem vezet sehová, így csak járdaépítés után vehető számba ez a lehetőség.

**Valánszki Róbert** polgármester – kérdése, hogy az előbb említett 120-150 m2-ből nem építhetnének erre a szakaszra járdát?

**Feke László** műszaki irodavezető – a feltett kérdésre elmondja, hogy nincs elegendő hely a megvalósításra, az árkokat be kellene fedni, illetve további munkálatokat, költségeket is vonna maga után, így ezt most nem javasolja.

**Földi Imre** a Gazdasági és Ügyrendi Bizottság elnöke, képviselő – javasolja, hogy a jövő évi költségvetésbe tervezzék be ezen szakaszon a járdaépítést legalább a CBA üzletig.

**Valánszki Róbert** polgármester – tájékoztatja a jelenlévőket arról, hogy az állattartás kapcsán kiküldött kérdőívekből 239 darab érkezett vissza, amelyekből egyértelműen látszik, hogy a lakosság szeretné, ha foglalkoznának ezzel a témával, így szükségesnek látja egy fórum megtartását ennek kapcsán. Véleménye szerint november közepén volna érdemes megtartani, hiszen a Dévaványai Hírlap következő száma november 11-én jelenik meg és abban mindenképpen meg kellene hirdetni annak érdekében, hogy széles körben eljusson a lakosokhoz. A november 18-át megfelelő időpontnak tartja, amellyel a képviselők is egyetértenek.

A polgármester a háziorvosi körzetek kapcsán elmondja, hogy Dr. Bács Stefán jelezte, hogy szívesen jönne a településre háziorvosnak. A doktor úr diplomáját honosítani szükséges, leghamarabb 2017. február 1-jén kezdhet. Dr. Farkas Balázs is jelezte, hogy örömmel dolgozna a településen, a jelenlegi munkáltatója is jó véleménnyel van róla és elégedett a munkájával, így őt is vissza fogja hívni.

A polgármester megkérdezi a jelenlévőket, hogy van-e valakinek bejelentése a zárt ülés megkezdése előtt?

Megállapítja, hogy több bejelentés a résztvevők részéről nem hangzik el.

A polgármester elmondja, hogy Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontja alapján a képviselő-testület „zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.”

A polgármester az elmondottakra való tekintettel javasolja, hogy zárt ülést rendeljenek el, mivel két anyag is vagyonnal kapcsolatos.

A polgármester megkérdezi, hogy ezzel kapcsolatban kíván-e valaki hozzászólni?

Megállapítja, hogy hozzászólás nem hangzott el.

Szavazásra kéri a képviselőket.

Aki egyetért azzal, hogy zárt ülést rendeljenek el kéri, az kézfelnyújtással jelezze.

Szavazást követően megállapítja, hogy a testület egyhangúlag, 8 igen szavazattal ellenszavazat és tartózkodás nélkül a következő határozatot hozza:

**Határozat:**

**289/2016.(X.18.) Dv. Kt. hat.**

Dévaványa Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontja alapján zárt ülést rendel el.

**Felelős: Valánszki Róbert polgármester**

**Határidő:** **azonnal**

Továbbá megállapítja, hogy Magyarország helyi önkormányzatairól szóló 2011. évi CLXXXIX. törvény 46. § (2) bekezdés a) alapján a képviselő-testületnek zárt ülést kell tartania önkormányzati hatósági ügy tárgyalásakor.

A zárt ülés anyaga az I-1/26-12/2016. iktatószámú külön jegyzőkönyvben található 1-14. oldallal bezárólag.

A polgármester megköszöni a megjelenést, az ülést 1615 órakor bezárja.

- Kelt, mint az első oldalon -

Valánszki Róbert Czene Boglárka

polgármester jegyző